/ Snowy (Hardeband)
Oom Angus en Snowy deel stories oor die lewe op die plaas en die lewe saam met Jesus. Spring in die saal vir ’n prettige rit op die plaas saam met oom Angus en sy perd Snowy. Snowy is baie lief vir Jesus en luister elke dag wanneer oom Angus sy Bybel lees en bid. Hulle is beste maatjies en werk hard saam op die plaas. Snowy deel plaasstories waarby kinders sal aan­klank vind en lewenslesse leer, soos die keer toe Snowy vriende wou maak met Big Stuff, ŉ baie kwaai en knorrige perd. Of die keer toe Snowy bang was om deur die rivier te gaan en oom Angus hom gehelp het om sy vrees te oorkom. Elke storie word gekomplementeer met ŉ teksvers, gebed en prettige aktiwiteit met ŉ plaastema. Die aktiwiteite sluit in legkaarte, soek die verskil en doolhowe. Die 11 stories met hulle avontuurlike aktiwiteite sal Snowy sommer gou ŉ gunsteling maak van kinders tussen 5 en 8 jaar. Ook beskikbaar in Engels onder die titel Snowy Oor die outeur Angus Buchan het die roeping ervaar om die evangelie te verkondig, en in 1980 stig hy Shalom Ministries in Suid-Afrika. Hy skryf, neem TV-boodskappe op en reis om die woord van God aan mense wêreldwyd te bring. Hy is voltyds evangelis en ’n gewilde spreker. Angus en sy vrou, Jill, bly op die plaas Shalom in die KwaZulu-Natalse Middelland. By
Ek is ’n Appaloosa-perd. My ma en pa is in Amerika gebore. Ons behoort aan die Indiaanse stam bekend as Nez Perce. Die Indiane het ons bloots gery – dit beteken daar is geen saals op ons rûe gesit nie. Ons is geleer om baie mooi te luister wanneer hulle met hul pyl en boog gejag het. Die bekende cowboy Buffalo Bill het op ’n Appaloosa gery, een van my oupagrootjies. Hy het net vir sy perd gefluit en dan het die dier nader gekom. Ons is intelligente perde en ons is baie sterk. My ma is in Amerika gebore. Toe sy groot was en ’n vulletjie sou hê (dit is nou ek), is sy aan liefdevolle mense in Suid-Afrika verkoop. Ek is in my ma se maag na Suid-Afrika gebring waar ek gebore is, grootgeword het en baie goed versorg is deur ’n gawe familie. Op ’n dag het twee mans die plaas kom besoek waar ek gebly het. Een was ’n jong man met ’n baard en ’n cowboy-hoed op. Die ander een was ’n ouer man, die jong man se pa. Hulle het na my kom kyk, want hulle wou my koop.	Download Chapter
Speel-Speel Deur Die Bybel (Sagteband) Samestelling R19.95 Add to Cart
Engele Van Die Bybel (Hardeband) Wendy Maartens R99.96 Add to Cart